HTECH หน้าบาน Q2/59 กำไรโต 188% เหตุรายได้เพิ่ม พ่วงปันผล 0.065 บ./หุ้น
HTECH หน้าบาน Q2/59 กำไรโต 188% มาที่ 25.81 ลบ. จากปีก่อนมีกำไร 8.95 ลบ. เหตุรายได้เพิ่มขึ้น ขณะที่ 6 เดือนแรกมีกำไรอยู่ที่ 46.88 ลบ. เพิ่มขึ้น 97% จากปีก่อนมีกำไร 23.82 ลบ. พ่วงปันผล 0.065 บ./หุ้น XD 25 ส.ค.59 กำหนดจ่าย 9 ก.ย.นี้
15 ส.ค. 2559

บริษัท แฮลเซี่ยน เทคโนโลยี่ จำกัด (มหาชน) หรือ HTECH รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 25.81 ล้านบาท หรือมีกำไรสุทธิ 0.10 บาทต่อหุ้น เพิ่มขึ้น 188% จากช่วงเดียวกันของปีก่อนที่มีกำไรสุทธิ 8.95 ล้านบาท หรือมีกำไรสุทธิ 0.03 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้เพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 46.88 ล้านบาท หรือ 0.18 บาทต่อหุ้น เพิ่มขึ้น 97% จากช่วงเดียวกันของปีก่อนที่มีกำไรสุทธิ 23.82 ล้านบาท หรือ 0.09 บาทต่อหุ้น
พร้อมกันนี้ บริษัทยังประกาศจ่ายปันผล งวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 อัตราจ่ายเป็นเงินสด 0.065 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 25 ส.ค. 2559 ทั้งนี้ กำหนดจ่ายเงินปันผลในวันที่ 9 ก.ย.2559